Document ID: /roh_data/filtered/Billingualer_Corpus_interleaved-de-rm.jsonl.gz/148

This is a text translated from German to Rumantsch Grischun.
Steuergesetz: Graubünden will zur einjährigen Gegenwartsbemessung wechseln

Die Bündner Regierung hat die Botschaft zur Teilrevision des Steuergesetzes verabschiedet. Kernpunkte der Revision sind die Anpassung an das Bundesrecht und der Wechsel zur einjährigen Gegenwartsbemessung.

Nach einem umfassenden Vernehmlassungsverfahren zu Beginn des Jahres wurde die Botschaft zur Teilrevision des Steuergesetzes im Finanzdepartement erarbeitet. Zahlreiche Forderungen aus den Vernehmlassungen konnten in der Vorlage berücksichtigt werden. Anderen Wünschen konnte aus finanziellen Gründen nicht entsprochen werden. Die Regierung hat die Botschaft zuhanden des Grossen Rats verabschiedet. Die Vorlage wird in der Märzsession im Parlament beraten und in der Folge dem Volk zur Abstimmung unterbreitet. Das Inkrafttreten ist auf den 1. Januar 2001 geplant.

Harmonisierung ist zwingend

Auf das Jahr 2001 hin müssen alle Kantone ihre Steuergesetze dem Bundesgesetz über die Harmonisierung der direkten Steuern der Kantone und Gemeinden (StHG) anpassen. Im Bereich der zwingenden Bestimmungen des StHG hat der kantonale Gesetzgeber keinen Gestaltungs-Spielraum, da das Harmonisierungsrecht direkt Anwendung findet. Dies bedeutet, dass zahlreiche in der Teilrevision vorgeschlagene Änderungen auch dann eintreten, wenn sie vom kantonalen Gesetzgeber nicht beschlossen würden. Zu diesen zwingenden Änderungen gehört beispielsweise die Besteuerung der AHV- und IV-Renten zu 100 Prozent (heute 80 Prozent).

Abzüge: Spielraum des Kantons ist eingeschränkt

Das Harmonisierungsgesetz enthält insbesondere im Bereich der Abzüge einschneidende Beschränkungen der kantonalen Autonomie. Mehrere Abzüge sind generell oder in der heutigen Form nicht mehr zulässig. In der vorgeschlagenen Teilrevision wurde versucht, diese Auswirkungen des Harmonisierungsrechts soweit möglich und finanziell tragbar auszugleichen.

Der Abzug für die Kranken- und Lebensversicherungs-Prämien sowie für die Sparzinsen muss betraglich limitiert werden. In der Revisionsvorlage wird diese obere Grenze sehr hoch angesetzt. Der maximal mögliche Abzug ist höher als in allen übrigen Kantonen.

Der geltende Abzug für Kinder in auswärtiger Ausbildung widerspricht dem Harmonisierungsgesetz. Aufgrund der besonderen geographischen Situation im Kanton kann dieser Abzug allerdings nicht ersatzlos gestrichen werden. Er wird neu als stichtagbezogener fester Betrag ausgestaltet, der nicht mehr von den effektiven Kosten abhängt.

Der heutige Abzug für alleinstehende Rentner und Rentnerinnen ist nicht mehr zulässig. Die Folgen der Streichung dieses Abzugs werden ausgeglichen, indem die Krankheits- und Pflegekosten neu ohne obere Beschränkung vom steuerbaren Einkommen abgezogen werden können.

Gegenwartsbemessung: System der Zukunft

Für die Veranlagung der natürlichen Personen soll die heutige Vergangenheitsbemessung, bei der das Einkommen aufgrund der in den Vorjahren erzielten Einkünfte ermittelt wird, durch die Gegenwartsbemessung abgelöst werden. Bei der Gegenwartsbemessung wird das steuerbare Einkommen für ein bestimmtes Steuerjahr aufgrund der im gleichen Jahr erzielten Reineinkünfte ermittelt. Die Einkommens- und Vermögenssteuern werden im nachfolgenden Jahr veranlagt und bezogen. Der Systemwechsel erfolgt auch für die direkte Bundessteuer.

Mit der Gegenwartsbemessung kann eine Besteuerung nach der wirtschaftlichen Leistungsfähigkeit weit besser verwirklicht werden. Gerade in Zeiten starker wirtschaftlicher Veränderungen ist es nötig, dass Veranlagung und Steuerbezug möglichst nahe an der Einkommenserzielung erfolgen.

Für den Systemwechsel sprechen auch der Wegfall der Zwischenveranlagungen und die Entwicklung in den anderen Kantonen. Die überwiegende Mehrheit der Kantone wird im Jahr 2001 die Gegenwartsbemessung anwenden. Dieses gerechtere Bemessungssystem wird sich in der Schweiz durchsetzen; es dürfte schon in wenigen Jahren vom Bund zwingend vorgeschrieben werden.

Der einzige nennenswerte Nachteil der Gegenwartsbemessung liegt im administrativen Mehraufwand für Steuerpflichtige und Veranlagungsbehörden.

Der Wechsel zur Gegenwartsbemessung wird für Bund und Kanton durch das sogenannte Jahressteuer-Verfahren vollzogen. Die Gegenwartsbemessung findet schon für das Übergangsjahr 2001 Anwendung. Die in den Jahren 1999 und 2000 erzielten ordentlichen Einkünfte fallen in eine Bemessungslücke und unterliegen nicht der Einkommensbesteuerung. In diesen Jahren erzielte ausserordentliche Einkünfte (z.B. Kapitalabfindungen, aussergewöhnliche Lohnbestandteile) werden mit einer Jahressteuer erfasst. Auch werden bestimmte ausserordentliche Aufwendungen steuerlich berücksichtigt (z.B. Beiträge für den Einkauf von Beitragsjahren in die berufliche Vorsorge, ausserordentliche Unterhaltskosten für Liegenschaften).

Weitere Änderungen

Neben den erwähnten Kernpunkten der Teilrevision werden zahlreiche Bestimmungen des heutigen Steuergesetzes geändert.

Die verfahrensrechtlichen Bestimmungen werden dem Bundesgesetz über die direkte Bundessteuer angepasst.

Das Steuer-Strafrecht wird einerseits dem Harmonisierungsgesetzes und andrerseits der Europäischen Menschenrechts-Konvention angepasst.

Für die Kosten der Kinderbetreuung, die im heutigen Recht nicht abzugsfähig sind, wird neu ein Sozialabzug eingeführt. Damit kann den zusätzlichen Aufwendungen von alleinerziehenden Eltern und von Zweiverdiener-Paaren steuerlich Rechnung getragen werden.

Der Domizil- und Holdingstandort Graubünden soll im interkantonalen Vergleich gestärkt werden.

Finanzielle Auswirkungen

Die Teilrevision des Steuergesetzes fällt in eine Periode, in der der Kanton mit einer ausgesprochen angespannten Finanzlage zu kämpfen hat. Trotz intensiven Sparbemühungen musste im Budget für das kommende Jahr ein Defizit von rund 46 Mio. Franken ausgewiesen werden. Im Finanzplan für die Jahre 2000 bis 2003 erhöht sich dieses Defizit gar noch.

Angesichts dieser finanziellen Situation und der Tatsache, dass die Steuerbelastung der natürlichen Personen im Kanton weit unter dem schweizerischen Mittel liegt, ist die Regierung der Auffassung, dass nur ein Teil der Mehreinnahmen, die aus den zwingenden Anpassungen an das Harmonisierungsgesetz resultieren, weitergegeben werden können.

Gremium: Finanzdepartement

Quelle: dt. Finanzdepartement

Data: 16.12.1998

Lescha da taglia: Il Grischun vul midar tar la valitaziun actuala d'in onn

La regenza grischuna ha deliberà il messadi tar la revisiun parziala da la lescha da taglia. Ils puncts principals da la revisiun èn l'adattaziun al dretg federal e la midada tar la valitaziun actuala d'in onn.

Suenter ina procedura extendida da consultaziun a l'entschatta da l'onn è vegnì elavurà il messadi tar la revisiun parziala da la lescha da taglia dal departament da finanzas. Numerusas pretaisas da las consultaziuns han pudì vegnir resguardadas en il project. Auters giavischs n'han betg pudì vegnir resguardads per motivs finanzials. La regenza ha deliberà il messadi per mauns dal cussegl grond. Il project vegn tractà en il parlament a chaschun da la sessiun da mars e suttamess alur al pievel per la votaziun. L'entrada en vigur è planisada per il 1. da schaner 2001.

In'armonisaziun è indispensabla

Sin l'onn 2001 ston tut ils chantuns adattar lur leschas da taglia a la lescha federala davart l'armonisaziun da las taglias directas dals chantuns e da las vischnancas (LHT). Sin il sectur da las disposiziuns stringentas da la LHT n'ha il legislatur chantunal nagin spazi liber d'agir, damai ch'il dretg d'armonisaziun vegn applitgà directamain. Quai munta che numerusas midadas proponidas en la revisiun parziala succedessan er, sch'ellas na vegnessan betg concludidas dal legislatur chantunal. Tar questas midadas stringentas appartegna per exempel da suttametter las rentas d'AVS e d'AI cun 100 pertschient a la taglia (oz 80 pertschient).

Deducziuns: Il spazi d'agir per il chantun è restrenschì

La lescha d'armonisaziun cuntegna spezialmain sin il sectur da las deducziuns restricziuns rigurusas da l'autonomia chantunala. Pliras deducziuns n'èn betg pli permessas generalmain u tenor la furma actuala. En la revisiun parziala proponida esi vegnì empruvà da cumpensar questas consequenzas dal dretg d'armonisaziun uschenavant sco pussaivel e finanzialmain supportabel.

La deducziun per las premias da l'assicuranza da malsauns e da vita sco er per ils tschains da spargn sto vegnir limitada concernent l'import. En il project da revisiun vegn questa limita maximala fixada fitg auta. La deducziun maximala pussaivla è pli auta ch'en ils ulteriurs chantuns.

La deducziun valaivla per ils uffants en ina scolaziun d'ordaifer s'oppona a la lescha d'armonisaziun. Sin fundament da la situaziun geografica speziala en il chantun na po questa deducziun dentant betg vegnir stritgada senza cumpensaziun. Da nov vegn fixà in import fix che sa referischa sin in di da referenza che na dependa betg pli dals custs effectivs.

La deducziun actuala per pensiunadas e pensiunads che vivan sulets n'è betg permessa pli. Las consequenzas da la stritgada da questa deducziun vegnan cumpensadas cun permetter da nov da deducir ils custs da malsogna e da tgira senza limitaziun da l'entrada suttamessa a la taglia.

Valitaziun actuala: Il sistem dal futur

Per la taxaziun da las persunas natiralas duai la valitaziun posteriura oz valaivla, sin fundament da la quala l'entrada vegn eruida a basa da las entradas cuntanschidas en ils onns precedents, vegnir remplazzada da la valitaziun actuala. Tar la valitaziun actuala vegn l'entrada suttamessa a la taglia per in tschert onn fiscal eruida a basa da las entradas nettas cuntanschidas en il medem onn. Las taglias sin entrada e facultad vegnan taxadas ed incassadas l'onn succedent. La midada dal sistem succeda er per la taglia federala directa.

Cun la valitaziun actuala po vegnir realisada in zic meglier ina imposiziun da taglia tenor la capacitad economica. Gist en temps da grondas midadas economicas esi necessari che la taxaziun e l'incassament da la taglia succedian usche da manaivel sco pussaivel dal temp, en il qual las entradas èn vegnidas realisadas.

Per la midada dal sistem discurran er l'aboliziun da las taxaziuns intermediaras ed il svilup en ils auters chantuns. La gronda part dals chantuns vegn ad applitgar l'onn 2001 la valitaziun actuala. Quest sistem da valitaziun gist vegn a sa far valair en Svizra; en insaquants onns dastgass quel vegnir prescrit stringentamain da la confederaziun.

Il sulet dischavantatg da muntada da la valitaziun actuala è la lavur administrativa pli gronda per ils pajataglias e per las autoritads da taxaziun.

La midada tar la valitaziun actuala vegn realisada per la confederaziun e per il chantun tras l'uschenumnada procedura da la taglia annuala. La valitaziun actuala vegn applitgada gia per l'onn transitori 2001. Las entradas ordinarias cuntanschidas ils onns 1999 e 2000 crodan en ina largia da valitaziun e na vegnan betg suttamessas a la taglia sin entrada. Las entradas extraordinarias (p. ex. indemnisaziuns en chapital, parts extraordinarias da paja) cuntanschidas en quels onns vegnan cumpigliads en ina taglia annuala. Medemamain vegnan er resguardads tscherts custs extraordinaris per la taglia (p. ex. contribuziuns per l'acquist d'onns da contribuziun en la prevenziun professiunala, custs extraordinaris da mantegniment per bains immobigliars).

Ulteriuras midadas

Ultra dals puncts principals menziunads da la revisiun parziala vegnan midadas numerusas disposiziuns da lescha da taglia actuala.

Las disposiziuns pertutgant las proceduras vegnan adattadas a la lescha federala davart la taglia federala directa.

Il dretg penal fiscal vegn adattà d'ina vart a la lescha d'armonisaziun e da l'autra vart a la convenziun europeica dals dretgs umans.

Per ils custs per avair quità dals uffants che na pon betg vegnir deducids tenor il dretg actual vegn introducì da nov ina deducziun sociala. Uschia po vegnir tegnì quint dals custs supplementars da geniturs ch'educheschan sulet e da pèrs che lavuran domadus.

En cumparaziun cun ils auters chantuns duai vegnir rinforzà il Grischun sco lieu da societads da domicil e da holding.

Consequenzas finanzialas

La revisiun parziala da la lescha da taglia croda en ina perioda, en la quala il chantun ha da batter cun ina situaziun finanziala fitg precara. Malgrà las stentas intensivas da spargnar ha stuì vegnir preschentà per l'onn vegnent in preventiv cun in deficit da var 46 milliuns francs. En il plan da finanzas per ils onns 2000 fin 2003 s'augmenta anc quest deficit.

En vista a questa situaziun finanziala ed al fatg che la grevezza fiscala da las persunas natiralas en il chantun è gia sut la media svizra è la regenza da l'avis che mo ina part da las entradas supplementaras che resultan da las adattaziuns stringentas a la lescha d'armonisaziun, possian vegnir dadas vinavant.

Gremi: Departament da finanzas

Funtauna: rg Departament da finanzas

Data: 16.12.1998